## BURSA SHQIPTARE E ENERGJISË ELEKTRIKE - ALPEX SH.A.

**VENDIM TEKNIK Nr. 4-T**

**“Çështjet teknike mbi skedarët e bisedave”**

Në mbështetje të dispozitave të përcaktuara në nënseksionin G.2.2 “Regjistrimet Zanore” dhe kapitullin G.3 “Tregtimi në Emër të Dikujt Tjetër” në Procedurën e Tregtimit të ALPEX sh.a, (në vijim referuar si “ALPEX”),

**ALPEX sh.a miratoi:**

1. Vendimin Teknik - Çështjet teknike mbi skedarët e bisedave.
2. Vendimi Teknik Nr. 4-T i paraqitet për njoftim Entit Rregullator të Energjisë.

Ky vendim hyn në fuqi menjëherë.

# ADMINISTRATORI I ALPEX SH.A

#  Sokol Dishnica

neni 1

Objekti - Fushëveprimi - Përkufizimet

1. Ky Vendim Teknik përcakton detajet teknike për instalimin dhe aktivizimin e një sistemi të posaçëm për monitorimin dhe regjistrimin e bisedave për të lehtësuar funksionimin e veprimtarive të ALPEX-it. Skedarët e monitorimit dhe regjistrimit bisedave do të kenë fuqinë e plotë të provës ndërmjet ALPEX dhe Anëtarëve të Bursës, duke lejuar kundërprovën.
2. Regjistrimi i bisedave kryhet në përputhje me parashikimet e Ligjit Nr. 9887, datë 10.03.2008 “Për mbrojtjen e të dhënave personale”, të ndryshuar.
3. Në veçanti, dispozitat e këtij Vendimi Teknik do të zbatohen në rast të keq funksionimeve teknike apo emergjencave të tjera. Për të mbështetur Anëtarët e Bursës, ALPEX do të ofrojë shërbimin “Tregtimi në Emër të Dikujt Tjetër”. Për implementimin e këtij shërbimi, ALPEX-i përdor mjete teknologjike për regjistrimin e bisedave telefonike dhe/ose Mjetin Elektronik të Emëruar në lidhje me dorëzimin e Urdhërporosive të Blerjes dhe Shitjes në emër të Anëtarëve të Bursës, të cilët e kanë të pamundur të aksesojnë Sistemin e Tregtimit të Energjisë në Çast (ETSS).
4. Përkufizimet e këtij Vendimi Teknik kanë të njëjtin kuptim me ato të parashikuara në Përkufizimet e ALPEX-it ose Rregullat dhe Procedurat e ALPEX-it, dhe në legjislacionin përkatës lidhur me tregjet e energjisë elektrike.

Neni 2

Detaje teknike mbi regjistrimet e bisedave

1. ALPEX-i regjistron bisedat telefonike dhe shkëmbimet e të dhënave, në veçanti kur kanë të bëjnë me dorëzimin, modifikimin ose anullimin e Urdhërporosive të Shitjes dhe Blerjes në Tregun e Ditës në Avancë dhe Tregun Brenda së Njëjtës Ditë, duke marrë çdo masë të mundshme të sigurisë. Këto biseda regjistrohen pavarësisht efektit ekonomik që mund të kenë mbi Anëtarët e Bursës.
2. Përpara se ti përgjigjet telefonatës së regjistruar, ALPEX-i verifikon të dhënat e identitetit të Agjentit Tregtar të Certifikuar.
3. ALPEX-i nuk ofron asnjë shërbim dhe në veçanti shërbimin e marrjes dhe dorëzimit, modifikimit ose anulimit të Urdhërporosive të Shitjes ose Blerjes në ETSS me anë të telefonit nëse nuk e ka njoftuar paraprakisht Anëtarin e Bursës që biseda telefonike do të regjistrohet dhe është vërtetuar që Mjeti Elektronik i Emëruar nuk funksionon.
4. Një kopje e regjistrimit të bisedave dhe komunikimit me Anëtarin e Bursës do të vendoset në dispozicion sipas kërkesës së autoriteteve kompetente, për një periudhë pesë (5) vjeçare. Informacioni se bisedat regjistrohen paraqitet në gjuhën në të cilën është kryer biseda.
5. Skedarët e bisedave të regjistruara ruhen në një mjedis fiks, i cili i lejon ato të riprodhohen ose kopjohen, dhe mbahen në një format që nuk lejon modifikimin ose fshirjen e skedarit origjinal, si dhe ato ruhen në një pajisje që i lejon të jenë lehtësisht të aksesueshme dhe të disponueshme për Anëtarët e Bursës sipas kërkesës, vetëm një herë dhe brenda 30 (tridhjetë) Ditëve nga biseda.
6. ALPEX do të sigurojë cilësinë, saktësinë dhe plotësinë e skedarëve të të gjitha bisedave telefonike dhe shkëmbimit të të dhënave.
7. Numri/at e telefonit për bisedat telefonike me ALPEX-in do të postohen në ueb-in e ALPEX-it.
8. Nuk do të lejohet kryerja e asnjë bisede nga numra të tjerë të telefonit të Agjentëve Tregtar të Certifikuar, përveç atyre të siguruar në Marrëveshjen e Anëtarësimit në Bursë.

Neni 3

Hyrja në fuqi

Ky Tendim Teknik hyn në fuqi më datë \_\_/\_\_/2023.

Ky Vendim Teknik do të publikohet në faqen zyrtare të ueb-it të ALPEX [www.alpex.al](http://www.alpex.al)